**Reece Lewis James** (\* 8. december 1999, Londýn, Anglicko) je anglický profesionálny futbalista, ktorý hráva na poste obrancu v anglickom klube Chelsea.

Klubová kariéra
---------------

### Chelsea

James prišiel do akadémie Chelsea keď mal šesť rokov. V akadémii strávil s ročnou prestávkou vo Fulhame dvanásť rokov. V júni 2018 podpísal James kontrakt na štyri roky.

#### Hosťovanie vo Wigane

V lete 2018 bol James poslaný na ročné hosťovanie do Wiganu Athletic. Dňa 4. augusta si odkrútil profesionálny debut pri výhre 3:2 nad Sheffieldom Wednesday. Svoj prvý gól strelil 4. novembra pri prehre 1:2 s Leedsom United. Na hosťovaní odohral 46 zápasov v ktorých strelil 3 góly. Na konci sezóny bol vyhlásený hráčom sezóny vo Wigane.

### Návrat do Chelsea

Po návrate z hosťovania si privodil zranenie, ktorému predlžilo čakanie na debut v Chelsea do 25. septembra keď bol pri výhre 7:1 nad Grimsby Town v EFL Cupe, k výhre prispel aj premiérovým gólom. V Premier League debutoval 19. októbra pri výhre 1:0 nad Newcastlom United. Dňa 5. novembra strelil svoj prvý gól v Lige majstrov pri remíze 4:4 s Ajaxom v skupinovej fáze Ligy majstrov UEFA 2019/20. James sa stal najmladším hráčom Chelsea v histórii Ligy majstrov. Vo svojej prvej sezóne odohral za Chelsea 37 zápasov vo všetkých súťažiach.

V prvom zápase sezóny 2020/21 strelil James svoj prvý gól v Premier League pri výhre 3:1 nad Brightonom. Dňa 5. decembra odohral James svoj 50. zápas v drese Chelsea vo všetkých súťažiach pri výhre 3:1 nad Leedsom United. Dňa 29. mája nastúpil James vo finále Ligy majstrov UEFA kde jeho tím vyhral nad Manchestrom City 1:0.

Dňa 30. októbra 2021 strelil James dva góly pri výhre 3:0 nad Newcastlom United. Sezóna 2021/22 bola pre Jamesa najlepšia v rámci strelených gólov. V 39 zápasoch strelil šesť gólov vo všetkých súťažiach.

Dňa 5. septembra 2022 podpísal James nový šesťročný kontrakt. V polovici októbra si privodil James zranenie kolena. Po návrate dňa 27. decembra vydržal na trávniku 53 minút a opäť si zranil koleno, ktoré ho stoplo na štyri týždňe.

Po odchode Césara Azpilicuetu bol James dňa 9. augusta 2023 vymenovaný za kapitána Chelsea. Na začiatku sezóny však utrpel zranenie stehennej šľachy, ktoré sa znovu objavilo v novembri potom čo sa vrátil do hry. Koncom decembra podstúpil operáciu na opravu opakujúceho sa zranenia hamstringu.

Reprezentačná kariéra
---------------------

James reprezentoval Anglicko v mládežníckych kategóriách od 18 do 21 rokov. V národnom tíme Anglicka debutoval 8. októbra 2020 pri výhre 3:0 nad Walesom v priateľskom zápase.

James bol nominovaný na Majstrovstvá Európy vo futbale 2020. Na turnaji však zasiahol iba do zápasu so Škótskom. Anglicko na turnaji postúpilo do finále kde však prehralo s Talianskom po penaltovom rozstrele.

Štatistiky kariéry
------------------

### Klubové

*K 18. aprílu 2024*

Zápasy a strelené góly za kluby, v sezónach a súťažiach―| Klub | Sezóna | Liga | FA Cup | EFL Cup | Európske súťaže | Celkom |
| --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Chelsea | 2019/20 | Premier League | 24 | 0 | 5 | 0 | 2 | 1 | 6**1** | 1 | 37 | 2 |
| 2020/21 | 32 | 1 | 5 | 0 | 0 | 0 | 10**1** | 0 | 47 | 1 |
| 2021/22 | 32 | 1 | 5 | 0 | 4 | 0 | 6**1** | 1 | 39 | 6 |
| 2022/23 | 16 | 1 | 0 | 0 | 0 | 0 | 8**1** | 1 | 24 | 2 |
| 2023/24 | 8 | 0 | 0 | 0 | 1 | 0 | ― | 9 | 0 |
| Celkom | 106 | 7 | 13 | 0 | 7 | 0 | 30 | 3 | 156 | 11 |
| Wigan Athletic
(hosť.) | 2018/19 | Championship | 45 | 3 | 1 | 0 | 0 | 0 | ― | 46 | 3 |
| Celkovo | 151 | 10 | 14 | 0 | 7 | 0 | 30 | 3 | 202 | 14 |

Poznámky
**1** Liga majstrov UEFA
### Medzinárodné

*K 18. aprílu 2024*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Anglicko | 2020 | 4 | 0 |
| 2021 | 6 | 0 |
| 2022 | 5 | 0 |
| 2023 | 1 | 0 |
| Celkovo | 16 | 0 |

Úspechy hráča
-------------

**Chelsea**

* Liga majstrov UEFA: 2020/21
* Superpohár UEFA: 2021

**Anglicko U19**

* ME do 19 rokov: 2017

**Anglicko**

* Majstrovstvá Európy vo futbale: Vicemajster 2020

**Individuálne**

* Hráč sezóny vo Wigane: 2018/19

Referencie
----------

1. ↑   Chelsea full-back James in Wigan loan. *BBC Sport*. Dostupné online [cit. 2024-04-18]. (po anglicky)
2. ↑  FC, Wigan Athletic. *REECE JAMES SCOOPS TRIO OF AWARDS AT WIGAN ATHLETIC END OF SEASON PARTY IN THE PARK* [online]. Wigan Athletic FC, 2019-05-06, [cit. 2024-04-18]. Dostupné online.
3. ↑   *Reece James agrees new long-term Chelsea deal* [online]. www.chelseafc.com, [cit. 2024-04-18]. Dostupné online. (po anglicky)
4. ↑   *Chelsea vs Leeds - the stats* [online]. www.chelseafc.com, [cit. 2024-04-18]. Dostupné online. (po anglicky)
5. ↑  UEFA.COM. *Man. City 0-1 Chelsea: Havertz gives Blues second Champions League triumph | UEFA Champions League* [online]. UEFA.com, 2021-05-29, [cit. 2024-04-18]. Dostupné online. (po anglicky)
6. ↑   *New long-term Chelsea deal for Reece James* [online]. www.chelseafc.com, [cit. 2024-04-18]. Dostupné online. (po anglicky)
7. ↑   James out for up to four weeks with knee injury. *BBC Sport*. Dostupné online [cit. 2024-04-18]. (po anglicky)
8. ↑   *Reece James named Chelsea captain* [online]. www.chelseafc.com, [cit. 2024-04-18]. Dostupné online. (po anglicky)
9. ↑   Chelsea's James has surgery on hamstring injury. *BBC Sport*. Dostupné online [cit. 2024-04-18]. (po anglicky)

Externé odkazy
--------------

*

Iné projekty
------------

Zdroj
-----

*Tento článok je čiastočný alebo úplný preklad článku Reece James (footballer, born 1999) na anglickej Wikipédii.*